કાલાવડ તાલુકાનું ચેલાબેડી ગામ પટેલ, ભરવાડ, સંધી, મુસ્લિમ તથા ચારણીયા સમાજની વસ્તી ધરાવતું ગામ છે, આ ગામમાં સમરસતાનું વાતાવરણ પ્રસરેલુ છે, ગામમાં સરપંચ તરીકે ચારણીયા સમાજનાં સુમનબેન દેવજીભાઇ ખરા જેઓ બીનહરીફ મહિલા સરપંચ તરીકે ચુંટાઇ આવેલ છે, નવાઇની વાત તો એ છે કે આ ગામમાં પંચાયતના બધાજ સભ્યો મહિલાઓની શાખને ચાર ચાંદ લગાવી દિધા છે નારીશકિતને સન્માનીત કરવાનું ઉત્તમ ઉદાહરણ પુરુ પાડયુ છે સુમનબેન ખરા જેઓ ગરીમા મહિલા અધિકાર મંચ જામનગર જિલ્લાના પ્રમુખ છે મહિલાઓની વેદનાને વાચા આપવી, નારીશકિતનાં સામાજીક, રાજકીય, તથા આર્થિક પ્રશ્ર્નોને સહજતાથી સમજી તેના નિરાકરણ માટે સતત સંવેદનશીલ રહે છે, વધારેમા ગ્રામ વિકાસઅર્થે જનહિતલક્ષી પ્રવૃતિઓ તથા ગામમાં નવતર સુવિધાઓ ઉપલબ્ધ કરતા સતત જાગૃત રહી ઉત્કૃષ્ટ કામગીરી કરનારા છે ગ્રામવિકાસનાં વિવિધ કામો ખંતથી, સુઝબુઝથી કરી નામુનેદાર વ્યવસ્થાપન પુરુ પાડે છે રાષ્ટ્રીય પર્વો, ધાર્મિક ઉત્સવો, સ્વચ્છતા હી સેવા, બેટી બચાવો બેટી પઢાવો ,વ્યસનમુકિત જેવા વિવિધ કાર્યક્રમો સમગ્ર ગ્રામજનોને સાયે રાખી સંપન્ન કરે છે.